สร้างการยอมรับ ฝึกฝนวิปัสสนา
การมองไปในกระจกและชี้สิ่งที่คุณไม่มั่นใจนั้นง่ายมาก แต่แทนที่จะนับสิ่งที่คุณหวังว่าคุณเป็น ลองเปลี่ยนมานับสิ่งที่คุณเป็นอยู่ดีกว่า ทำรายการจุดแข็งของคุณ เช่นสิ่งที่คุณถนัด คุณค่าในตัวคุณ และเพื่อนที่คุณมี หากคุณประสบปัญหาในการหาข้อดีของตัวเอง ให้ถามเพื่อนหรือสมาชิกในครอบครัวว่าอะไรคือสิ่งที่พวกเขาคิดว่าคือลักษณะเฉพาะดีๆ ของคุณ สิ่งนี้เป็นสิ่งที่ยากสำหรับเราหลายๆ คน แต่มันคือก้าวสำคัญในการนำทางชีวิตของคุณ ในสังคมหลายแห่งทุกวันนี้ซึ่งมุ่งเน้นไปที่ปัจเจกชน เราถูกกระตุ้นให้ดิ้นรนเพื่อความสำเร็จ และเรามักจะมองหาการยกย่องเพื่อเป็นดั่งการยอมรับในความสำเร็จนั้น เราจัดให้คำวิจารณ์เป็นสิ่งลบ เราจึงหลีกหนีการมองเห็นอะไรก็ตามในตัวเองที่ทำให้ไม่ได้รับการชมเชย  ในการจะซื่อสัตย์กับตัวเองนั้น ให้จินตนาการว่าคุณกำลังมองตัวเองในสายตาของคนอื่น ถามตัวเองว่าคนๆ นั้นจะมองคุณว่าอย่างไร และทำตัวเป็นกลางมากที่สุดโดยยึดตามกับความเป็นจริงมากกว่าสิ่งที่คุณคิดว่าคุณเป็น อย่าลืมว่าคุณไม่สามารถแก้ไขอะไรได้จนกว่าคุณจะยอมรับว่ามีข้อผิดพลาด คุณสามารถมองความผิดพลาดที่คุณก่อว่าเป็นโอกาสเพื่อเรียนรู้ได้ และเป็นทางนำไปสู่ที่ๆ คุณอยากไปในชีวิต มีศรัทธาในตัวเอง จำไว้ว่ามีแต่คุณเท่านั้นที่เปลี่ยนตัวเองได้ แค่คุณเท่านั้นที่ควบคุมชะตากรรมของตัวเองได้ ลองเลือกว่าอะไรคือสิ่งสำคัญต่อคุณและมุ่งความตั้งใจไปที่มัน เลิกสงสัยในตัวเองและมีศรัทธาว่าคุณจะสามารถเป็นในสิ่งที่คุณนึกคิดได้  เมื่อคุณรู้ว่าข้อผิดพลาดคือโอกาสในการเรียนรู้และความเป็นจริงของชีวิตไม่ใช่สิ่งตายตัว เมื่อนั้นคุณก็จะทนต่อความท้าทายได้ มีความอุตสาหะ และเติบโตขึ้นอย่างมีคุณค่า ระบายความรู้สึกเกี่ยวกับชีวิตของคุณแก่เพื่อนหรือสมาชิกในครอบครัวที่ห่วงใยคุณและเอาใจใส่คุณอย่างที่ต้องการ คุณอาจพบว่าเพียงแค่พูดความคิดของคุณออกมา ความคิดนั้นก็เป็นเพียงเรื่องเล็กน้อยหรือจริงๆ แล้วชีวิตคุณก็ไม่ได้แย่ขนาดนั้น หากคุณไม่ต้องการเพียงแค่การระบาย ให้ลองขอคำปรึกษาจากเพื่อนหรือสมาชิกในครอบครัวว่าคุณจะเปลี่ยนแปลงหรือทำให้ชีวิตดีขึ้นจากทางที่คุณไม่อยากยอมรับได้อย่างไร บางทีมันก็อาจจะง่ายหรือมีประสิทธิภาพกว่าหากคุณออกไปขอความช่วยเหลือจากผู้เชี่ยวชาญ นักบำบัดโรคสามารถช่วยให้คุณเรียนรู้วิธีการยอมรับตัวตนและความเป็นจริงของคุณได้ อาจเป็นนักจิตวิทยา จิตแพทย์ ที่ปรึกษาผู้ได้รับใบอนุญาต หรือผู้เชี่ยวชาญด้านสุขภาพจิตอื่นๆ  หากต้องการหานักจิตวิทยาใกล้บ้านคุณ ให้ลองดูที่เว็บไซต์ http://locator.apa.org/ การมีสติรู้ความเป็นจริงและประสาทสัมผัสของคุณนั้นพบว่ามีประสิทธิภาพมากในการช่วยให้บุคคลนั้นบ่มเพาะการยอมรับในตัวเอง  การฝึกวิปัสสนาบางรูปแบบที่เกี่ยวกับการเห็นอกเห็นใจในตัวเองนั้นต้องเรียนจากผู้เชี่ยวชาญ แต่รูปแบบอื่นอาจฝึกฝนได้ที่บ้านสบายๆ ประโยชน์จากวิปัสสนาซึ่งเกี่ยวกับการเห็นอกเห็นใจตัวเอง มีดังนี้:  การเรียนรู้ที่จะตำหนิตัวเองน้อยลง การเรียนรู้ที่จะรับมือกับอารมณ์ที่เป็นปัญหา การเรียนรู้ที่จะกระตุ้นตัวเองด้วยกำลังใจแทนที่จะวิจารณ์ นั่งสมาธิเงียบๆ เป็นเวลา 10-20 นาทีทุกเย็นหรือทุกเช้า เมื่อคุณตั้งเวลาเตือนแล้ว คุณก็สามารถปล่อยใจให้สบายได้ เพราะคุณรู้ว่าจะไม่ไปทำงานหรือทำอย่างอื่นสายเพราะนาฬิกาปลุกจะช่วยให้ตารางเวลาของคุณคงอยู่  อย่าลืมตั้งนาฬิกาปลุกให้เตือนแบบเงียบและใช้เสียงที่น่ารื่นรมย์เพื่อที่จะได้ค่อยๆ ดึงคุณออกจากช่วงเวลาวิปัสสนา หาเก้าอี้ที่คุณรู้สึกสบายที่สุดแล้วนั่งลง นั่งท่าหลังตรงและหลับตาเพื่อลดการรบกวนจากภายนอก  และวางเก้าอี้ไว้ในบริเวณที่เงียบที่สุดของบ้านเพื่อลดการรบกวน ให้ความสนใจไปยังวิธีที่คุณหายใจแต่ปล่อยให้เป็นไปอย่างธรรมชาติ อย่าปรับเปลี่ยนมัน เว้นแต่ว่าคุณรู้สึกอยากได้ความสบาย ให้รับรู้ในทุกช่วงที่ลมหายใจเข้าไปสู่จมูก ปาก ลงไปยังปอดและให้พลังงานทั่วทั้งร่างกายคุณ   รับรู้ลมหายใจเดิมที่ขึ้นมาและออกไป ซึ่งได้นำความเครียดทางร่างกายและจิตใจออกไปด้วย พยายามอย่าโค้งตัวลง แต่ปล่อยให้ร่างกายผ่อนคลายเล็กน้อยได้ สังเกตจำนวนครั้งที่คุณหายใจจนถึงครั้งที่ 4 แล้วจึงเริ่มใหม่ คิดถึงแค่ลมหายใจและร่างกายของคุณเท่านั้น  หากคุณพบว่าตัวเองคิดเรื่องอื่นอยู่ ให้ยอมรับว่าคุณขาดสมาธิ แต่อย่าเพิ่งต่อว่าตัวเอง แค่เพียงค่อยๆ นำจิตของคุณกลับมาสนใจที่ลมหายใจเหมือนเดิม ฝึกฝนการวิปัสสนาทุกวัน ในไม่ช้า คุณจะพบว่าคุณตื่นตัวขึ้น และยอมรับตัวเองและสิ่งรอบข้างเนื่องจากคุณสนใจเฉพาะการดำรงอยู่โดยปราศจากการตัดสินค่า  มันอาจต้องฝึกฝนหลายครั้งจนกว่าจะได้ ดังนั้น อย่าพึ่งยอมแพ้ล่ะ! ควรรู้ว่ามันอาจใช้เวลาสักหน่อย
เห็นคุณค่าในจุดดีของตัวเอง. ซื่อสัตย์ต่อตัวเอง. ยอมรับความผิดพลาด. พูดคุยกับคนที่คุณไว้ใจ. ขอความช่วยเหลือจากผู้เชี่ยวชาญ. เรียนรู้ประโยชน์จากการวิปัสสนา. จัดสรรเวลาและตั้งนาฬิกาเตือน. นั่งตัวตรงบนเก้าอี้. สังเกตลมหายใจของคุณ. นับลมหายใจ. เป็นคนเสมอต้นเสมอปลาย.
https://www.wikihow.com/Accept-Yourself,-Your-Life,-and-Your-Reality https://www.wikihow.com/Accept-Yourself,-Your-Life,-and-Your-Reality
Fostering Acceptance Practicing Mindfulness